# Metge

Un metge és la persona que té l'autorització acadèmica i legal per exercir i practicar la medicina.

## Citacions

* Un bon metge val per molts homes.
       — Horaci
* El metge ha de ser un auxiliar de la natura, no pas el seu enemic.
       — Paracels
* A cap metge li plau la salut, ni tan sols la dels seus amics.
       — Michel de Montaigne
* Els metges només han de receptar i cobrar; guarir-se o no, és cosa dels malalts.
       — Molière
* Tenen més vides sobre la seva consciència els metges, que no pas nosaltres els generals.
       — Napoleó Bonaparte
* Un metge ha d'estar sempre al peu del canó, ha d'anar a visitar el malalt encara que li falti un número per cantar bingo.
       Doctor Caparrós, medicina general. Capítol 5, (1979). — Joan Capri

## Dites populars

* A l'home, metge li cal. Al bou, menescal.
* Al metge, al confessor i a l'advocat, diga'ls sempre la veritat.
* Al metge, confessor i lletrat, parlar-li.
* Amb una poma cada dia, els metges s'estalviaria.
* Any de malalts, guany de metges.
* Contra la mort, no hi ha res fort, i no hi valen metges.
* Dels errors dels metges n'estan plens els fossars.
* El consol del malalt és el metge.
* El metge vell i el barber, jove.
    (var.) El metge vell i l'apotecari), jove.
* El millor metge és hom mateix.
* El que el metge esguerra, ho tapa la terra.
* Els metges són com els lladres: surten quan un menys s'ho pensa.
* Mal va el malalt que fa hereu el metge.
* Metge aconductat, mor de gana o rebentat.
* Metge i confessor, ben vells.
    (var.) Metge i confessor, com més vells millor.
* Metge i llevadora, han d'anar a gust de la senyora.
* Metge piadós, nafra pudenta.
* Metge vell, cirurgià jove.
    (var.) Metge vell, cirurgià jove i apotecari coix.
* Ni metge novell ni advocat donzell.
    (var.) Ni metge jove ni barber vell.
* No hi ha millor metge que hom mateix.
* No portes mai enganyats ni metges ni advocats.
* Peus freds i cap calent, que vingui el metge corrents.
    (var.) Cap fred i peus calents, que marxi el metge corrents.
* Quan un ha d'anar a l'altre barri, són en va metge i apotecari.
* Qui té un metge, en té un, qui en té dos, en té mig, i qui en té tres, no en té cap.
* Qui gasta fulles de setge, no necessita metge.
* Qui pixa clar, no ha de menester metge.
* Tarannina tarannana, s'ha de fer lo que el metge mana.
* Un metge cura, dos espatllen i tres maten.
* Val més pagar el forner que el metge.

## Endevinalles

* Un home més o menys sabut que a casa alguna vegada ve i, per dir-nos quatre coses, s'ho fa pagar molt rebé.
    (var.) Un home més o menys savi que a vegades a casa ve, i per dir-nos quatre coses s'ho fa pagar, però molt bé.
    (var.) Un home més o menys savi, que a casa a vegades ve, i per dir-vos quatre coses s'ho fa pagar molt rebé.

## Referències

* 1 2 3 4 5 Arróniz Hidalgo, 1997.
* ↑ «Dr. Caparrós, medicina general - El doctor està malalt». Barcelona: Radiotelevisió Espanyola, 31-10-1979. [Consulta: 18 març 2012].
* 1 2 3 4 5 6 7 8 9 10 Cinc mil refranys catalans i frases fetes populars, 1965.
* 1 2 3 4 5 6 7 8 9 10 11 12 13 Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 6 octubre 2024].
* 1 2 3 4 5 6 7 8 9 10 11 Alcover, Antoni M.; Moll, Francesc de B. «metge». A: Diccionari català-valencià-balear. Barcelona: IEC, 2002.
* ↑ Martí i Adell, 1991.
* ↑ Castellví, 1956.
* ↑ Bassols, 1994.

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.
* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Martí i Adell, Cristòfol. Les nostres endevinalles. València: Edicions del Bullent, 1991 (Esplai juvenil, 5). ISBN 84-86390-40-0.